KOOL กำไรปี 58 หด 74% ยังแจกปันผล 0.02 บ./หุ้น XD 3 พ.ค.59
KOOL กำไรปี 58 หด 74% อยู่ที่ 8.03 ลบ. จากปีก่อนกำไร 31.40 ลบ. หลังต้นทุนขาย-บริการพุ่ง ยังแจกปันผล 0.02 บ./หุ้น XD 3 พ.ค.59 กำหนดจ่าย 18 พ.ค.นี้
24 ก.พ. 2559

บริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 8.03 ล้านบาท หรือมีกำไรสุทธิ 0.02 บาทต่อหุ้น ลดลง 74% จากช่วงเดียวกันของปีก่อนที่มีกำไรสุทธิ 31.40 ล้านบาท หรือมีกำไรสุทธิ 0.10 บาทต่อหุ้น
โดยผลการดำเนินงานในช่วงดังกล่าวลดลงเนื่องจากบริษัทมีต้นทุนขายและบริการอยู่ที่ 373.01 ล้านบาท เพิ่มขึ้นจากปีก่อน 112.65 ล้านบาท หรือ 43.27% เป็นไปตามยอดขายสินค้าและการให้บริการที่เพิ่มขึ้น
พร้อมกันนี้บริษัทยังประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 อัตราจ่ายเป็นเงินสด 0.02 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 3 พ.ค. 2559ทั้งนี้ กำหนดจ่ายเงินปันผลในวันที่ 18 พ.ค. 2559